গুৱাহাটী বিশ্ববিদ্যালয়ৰ ছাত্ৰ একতা সভাৰ দাবী মানি লৈ শেহতীয়াকৈ এই সিদ্ধান্ত গ্ৰহণ কৰিছে বিশ্ববিদ্যালয় কৰ্তৃপক্ষই।
এই সিদ্ধান্ত অনুসৰি বিশ্ববিদ্যালয়খনৰ গুৰুত্বপূৰ্ণ শৈক্ষিক ভৱনসমূহ অসমৰ যশস্বী বিদ্বানসকলৰ নামেৰে নতুনকৈ নামকৰণ কৰা হ'ব।
বিশ্ববিদ্যালয়খনৰ উপাচাৰ্যগৰাকীয়ে ইতিমধ্যে ছাত্ৰ একতা সভাৰ দাবী মানি লৈ পুনৰ-নামকৰণৰ বাবে প্ৰযোজনীয় পদক্ষেপ গ্ৰহণ কৰিছে।
এতিয়াৰে পৰা নতুন শৈক্ষিক ভৱন (নিউ একাডেমিক বিল্ডিং) লক্ষীনাথ বেজবৰুৱা ভৱন হিচাপে নামকৰণ কৰা হ'ব আৰু নতুন কলা ভৱনে (নিউ আৰ্টছ বিল্ডিং) সূৰ্য কুমাৰ ভূঞা ভৱন হিচাপে নতুন পৰিচিতি লাভ কৰিব। সেইদৰে কলা ভৱনক ড০ বাণীকান্ত কাকতী ভৱন আৰু এটি হ'লক বিষ্ণু প্ৰসাদ ৰাভা ভৱন হিচাপে নামকৰণ কৰা হ'ব।
আগষ্ট মাহৰ ফালে এই নতুন নামকৰণ প্ৰক্ৰিয়া সম্পূৰ্ণ কৰা হ'ব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
